**Lukáš Dostál** (s. 22. kesäkuuta 2000 Brno, Tšekki) on tšekkiläinen jääkiekkomaalivahti, joka pelaa NHL-seura Anaheim Ducksin organisaatiossa.

Ura
---

### Seuraura

#### Juniorivuodet ja debyytti Mestarien liigassa

Dostál on HC Kometa Brnon kasvatti. Hän torjui kaudella 2014–2015 Tšekin C-nuorten sarjassa eniten voittoja (25) ja nollapelejä (8). Dostálilla oli myös sarjan pudotuspelien paras torjuntaprosentti (95.2%) ja päästettyjen maalien keskiarvo (1.47). Kaudella 2015–2016 hänellä oli runkosarjassa sarjan paras torjuntaprosentti (95,7%). Suurimman osan kaudestaan Dostál pelasi kuitenkin Kometan B-nuorissa, jossa hänellä oli Tšekin B-nuorten sarjan pudotuspelien paras päästettyjen maalien keskiarvo (2.11). Dostál voitti kauden päätteeksi sarjan mestaruuden. Kaudella 2016–2017 hän torjui eniten voittoja (26) Tšekin A-nuorten sarjassa yhdessä Jan Brožin kanssa, tosin Dostál pelasi Brožia yhden ottelun vähemmän.

Kaudella 2017–2018 Dostál debytoi miesten peleissä. Hän pelasi suurimman osan kaudestaan lainalla Tšekin toiseksi korkeimmalla sarjatasolla 1. česká hokejová ligan SK Horácká Slavia Třebíčissä, jossa Dostál pelasi 20 runkosarjaottelua torjuen kaksi nollapeliä. Dostál debytoi myös Kometa Brnon miesten Extraliga-joukkueessa, jossa hän pelasi kahdessa Mestarien liigan ottelussa. Vain 17-vuotias Dostál teki miesten pääsarjadebyyttinsä 10. lokakuuta 2017 vieraissa ruotsalaista Malmö Redhawksia vastaan. Hän lähti otteluun Kometan kakkosmaalivahtina Karel Vejmelkalle, mutta Dostál vaihdettiin joukkueen maalille noin ottelun puolivälissä ajassa 30.13, kun Kometa halusi antaa peliaikaa molemmille maalivahdeille. Dostálin siirryttyä joukkueen maalille Redhawks johti ottelua lukemin 1–0. Hän torjui ottelussa kahdeksan kertaa ja päästi yhden maalin. Redhawks viimeisteli lopulta 3–0-voiton Kometan tyhjään maaliin. Ensimmäisen pääsarjaottelunsa aloittavana maalivahtina Dostál pelasi 31. lokakuuta 2017 sveitsiläistä EV Zugia vastaan. Hän torjui Kometan 4–3-voittoon päättyneessä ottelussa 21 kertaa. Dostál ei saanut kauden aikana peliaikaa kuitenkaan Extraligassa. Hän vahvisti kevätkaudella Kometan A-nuoria, joille Dostál torjui kauden päätteeksi Tšekin A-nuorten mestaruuden.

#### NHL-varaus ja siirtyminen Ilvekseen

Anaheim Ducks varasi Dostálin kolmannella kierroksella 85. pelaajana NHL:n varaustilaisuudessa 2018. Kauteen 2018–2019 hän lähti niin ikään Kometa Brnon Extraliga-joukkueen kolmosmaalivahtina Marek Langhamerille ja Karel Vejmelkalle. Marraskuussa Langhamer siirtyi kuitenkin KHL:ään, josta hänen tilalleen saapui Libor Kašík. Dostál aloitti kautensa lainalla 1. ligan SK Horácká Slavia Třebíčissä, jossa hänelle kertyi kauden aikana 24 ottelua. Dostál pelasi alkukaudella kaksi CHL-ottelua. Extraligassa hän debytoi 11. tammikuuta 2019 HC Karlovy Varya vastaan. Dostál torjui Kometan 3–1-voittoon päättyneessä ottelussa 21 kertaa. Hän pelasi kaksi Extraliga-ottelua.

Helmikuussa 2019 Kometa Brno lainasi Dostálin loppukauden kattavalla sopimuksella SM-liigajoukkue Tampereen Ilvekseen. Hän yhden ottelun lainalla Mestis-joukkue KOOVEE:ssä ennen liittymistään Ilveksen maalivahtiosastolle. Dostál torjui pääsarjauransa ensimmäisen nollapelin 12. maaliskuuta 2019 vieraissa Porin Ässiä vastaan. Hän torjui Ilveksen 0–4-voittoon päättyneessä ottelussa 14 kertaa. Dostál pelasi Ilves-debyyttinsä jälkeen joukkueen kaikki loppukauden ottelut saaden tililleen kaikkiaan kymmenen runkosarja- ja seitsemän playoff-ottelua. Hän oli myös Ilves-kannattajien suosiossa, sillä Dostál äänestettiin SM-liigan maaliskuun OnePlus yleisön suosikiksi, jonka myötä hän voitti itselleen OnePlus 6T -älypuhelimen.

Toukokuussa 2019 Dostál teki kolmivuotisen NHL-tulokassopimuksen Anaheim Ducksin kanssa. Kesäkuussa hän teki kuitenkin alustavasti kauden 2019–2020 kattavan lainasopimuksen Ilveksen kanssa, mikäli Dostálille ei aukea paikkaa Ducksin NHL-joukkueesta. Heinäkuussa hänen vahvistettiin palaavan syksyn harjoitusleirin päätteeksi Ilvekseen. Dostál jatkoi kaudella 2019–2020 joukkueen selkeänä ykkösmaalivahtina torjuen 43 runkosarjaottelussa 27 voittoa varsinaisella peliajalla, mikä oli eniten koko SM-liigassa. Hänellä oli myös liigan paras voittoprosentti (73,17%). Dostál torjui kauden aikana kolme nollapeliä. Hänet palkittiin kauden päätteeksi koko SM-liigan parhaana maalivahtina Urpo Ylönen -palkinnolla. Dostál valittiin myös SM-liigan tähdistökentälliseen.

#### Siirtyminen Pohjois-Amerikkaan

Elokuussa 2020 Anaheim Ducks lainasi Dostálin kaudeksi 2020–2021 toistaiseksi voimassa olevalla sopimuksella Ilvekseen. Hänet valittiin SM-liigan lokakuun kuukauden pelaajaksi. Dostál pelasi alkukaudella 11 ottelua, joista kymmenen päättyi voittoon ja hänellä oli koko liigan paras voittoprosentti (94,14%). Dostálilla oli myös SM-liigan paras torjuntaprosentti (94,1) ja päästettyjen maalien keskiarvo (1.64), kunnes marraskuussa hänen lainasopimuksensa Ilveksen kanssa päättyi, kun Ducks kutsui Dostálin Pohjois-Amerikkaan. Tammikuun 2021 harjoitusleirin päätteeksi seura lähetti hänet AHL-joukkue San Diego Gullsiin. Dostál teki AHL-debyyttinsä runkosarjan avauskierroksella 5. helmikuuta 2021 Bakersfield Condorsia vastaan. Hän torjui Gullsin 4–1-voittoon päättyneessä ottelussa 29 kertaa. Dostálista tuli seuran kaikkien aikojen ensimmäinen AHL-debyytissään voiton torjunut aloittava maalivahti, joka on yltänyt saavutukseen San Diego Gullsin vuodesta 2015 toimineella nykyisellä nimellä toimineessa joukkueessa. Hänet valittiin ottelun kakkostähdeksi. Dostál pelasi Gullsissa koko loppukauden torjuen 24 runkosarja- ja kolme playoff-ottelua.

Syksyn 2021 harjoitusleirin päätteeksi Anaheim Ducks lähetti Dostálin San Diego Gullsin AHL-joukkueeseen. Hänet kutsuttiin ensimmäisen kerran kauden aikana Ducksin NHL-vahvuuteen jo reilu viikkoa myöhemmin lokakuun puolessa välissä, kun John Gibson oli loukkaantunut. Dostál kuitenkin lähetettiin jo seuraavana päivänä takaisin farmiin. Hänet nostettiin alkukauden aikana NHL:ään kaikkiaan viisi kertaa, kunnes Dostál teki NHL-debyyttinsä lopulta 9. tammikuuta 2022 Detroit Red Wingsia vastaan. Hän torjui Ducksin 4–3-jatkoaikavoittoon päättyneessä ottelussa 33 kertaa, joilla Dostálista tuli joukkueen seurahistorian eniten laukauksia NHL-debyytissään torjunut maalivahti. Hänestä tuli myös Ducksin kaikkien aikojen neljänneksi nuorin NHL:ssä debytoinut maalivahti. Dostál valittiin ottelun kolmostähdeksi.

Heinäkuussa 2023 Dostal teki Ducksin kanssa kaksivuotisen jatkosopimuksen.

### Maajoukkueura

Dostál pelasi alle 20-vuotiaiden MM-kilpailuissa vuosina 2019 ja 2020, joista ensimmäisessä turnauksessa hänellä oli paras torjuntaprosentti (95,7%). Valmennus valitsi Dostálin Tšekin turnauksen yhdeksi kolmesta parhaasta pelaajasta. Hänet valittiin myös sekä Sveitsiä vastaan pelatun avausottelun, Venäjää vastaan pelatun alkulohkon ottelun että Yhdysvaltoja vastaan pelatun puolivälieräottelun päätteeksi joukkueensa ottelun parhaaksi pelaajaksi. Dostál pelasi myös alle 18-vuotiaiden MM-kilpailuissa vuonna 2018. Valmennus valitsi hänet Tšekin turnauksen yhdeksi kolmesta parhaasta pelaajasta. Dostál valittiin myös Ranskaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.

Dostál pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti hopeaa. Dostál pelasi myös World U-17 Hockey Challengessa vuonna 2016. Yhteensä hän on pelannut 19 nuorten ja 43 poikien maaottelua.

Muuta
-----

Dostál on voittanut kaksi OnePlus 6T-älypuhelinta Liigan OnePlus yleisön suosikki-äänestyksistä. Hänet äänestettiin Yleisön suosikiksi vuoden 2019 maaliskuussa ja toukokuussa.

Tilastot
--------


|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2015–2016 | HC Kometa Brno | Tšekki U20 | 7 | 3 | 4 | 0 | 425 | 31 | 0 | 4.38 | 89,1 | – | – | – | – | – | – | – | – |
| 2016–2017 | HC Kometa Brno | Tšekki U20 | 39 | 26 | 13 | 0 | 2326 | 98 | 1 | 2.53 | 92,5 | 12 | 6 | 6 | 722 | 37 | 1 | 3.07 | 89,6 |
| 2017–2018 | HC Kometa Brno | Tšekki U20 | 14 | 11 | 3 | 0 | 841 | 42 | 0 | 3.00 | 91,9 | 7 | 7 | 0 | 430 | 10 | 2 | 1.40 | 95,9 |
|  | SK Horácká Slavia Třebíč | Tšekki I | 20 | 10 | 10 | 0 | 1212 | 49 | 2 | 2.43 | 92,1 | – | – | – | – | – | – | – | – |
| 2018–2019 | HC Kometa Brno | ČEL | 2 | 1 | 1 | 0 | 80 | 4 | 0 | 3.00 | 85,2 | – | – | – | – | – | – | – | – |
|  | SK Horácká Slavia Třebíč | Tšekki I | 24 | 15 | 9 | 0 | 1465 | 65 | 3 | 2.50 | 91,5 | – | – | – | – | – | – | – | – |
|  | Ilves | SM-liiga | 10 | 4 | 4 | 2 | 601 | 18 | 1 | 1.80 | 92,1 | 7 | 2 | 5 | 457 | 19 | 0 | 2.71 | 90,7 |
|  | KOOVEE | Mestis | 1 | 0 | 0 | 1 | 62 | 2 | 0 | 2.00 | 93,8 | – | – | – | – | – | – | – | – |
| 2019–2020 | Ilves | SM-liiga | 43 | 27 | 8 | 6 | 2592 | 77 | 3 | 1.78 | 92,8 | – | – | – | – | – | – | – | – | Ykköstähdistö |
| 2020–2021 | Ilves | SM-liiga | 11 | 10 | 1 | 0 | 659 | 18 | 1 | 1.64 | 94,1 | – | – | – | – | – | – | – | – |
|  | San Diego Gulls | AHL | 24 | 15 | 9 | 0 | 1424 | 68 | 0 | 2.87 | 91,6 | 3 | 1 | 2 | 188 | 8 | 0 | 2.55 | 93,5 |
| 2021–2022 | San Diego Gulls | AHL | 40 | 18 | 14 | 0 | 2189 | 95 | 2 | 2.60 | 91,6 | – | – | – | – | – | – | – | – |
|  | Anaheim Ducks | NHL | 4 | 1 | 2 | 0 | 201 | 10 | 0 | 2.98 | 90,7 | – | – | – | – | – | – | – | – |
| 2022–2023 | San Diego Gulls | AHL | 34 | 11 | 21 | 0 | 1835 | 91 | 3 | 2.97 | 91,2 | – | – | – | – | – | – | – | – |
|  | Anaheim Ducks | NHL | 19 | 4 | 10 | 0 | 1062 | 67 | 0 | 3.78 | 90,1 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2018 | U18 | 5 | 2 | 3 | 251 | 14 | 0 | 3.34 | 90,5 |
| 2019 | JMM | 4 | 2 | 2 | 239 | 5 | 1 | 1.25 | 95,7 |
| 2020 | JMM | 3 | 1 | 2 | 179 | 12 | 0 | 4.03 | 87,8 |

Lähteet
-------

* Lukáš Dostál The Internet Hockey Databasessa (englanniksi)
* Lukáš Dostál Eurohockey-sivustolla (englanniksi)
* Lukáš Dostál *Elite Prospects*. Everysport Media Group AB.  (englanniksi)

### Viitteet

1. ↑  Tampereen Ilves Twitterissä *twitter.com*.  12.3.2019. Ilves-Hockey Oy. Viitattu 13.3.2019.
2. 1 2 3 4 5 6 7 8 9  Lukáš Dostál *Elite Prospects*. Everysport Media Group AB.  (englanniksi)
3. ↑  Lukáš Dostál Eurohockey-sivustolla (englanniksi)
4. ↑  Matches *championshockeyleague.com*.  10.10.2018. Champions Hockey League (CHL) AG. Viitattu 17.1.2019. (englanniksi)
5. ↑  Musil, Petr: Kometa hraje v Malmö s mladíky, hvězdy na ně dohlédnou v televizi *brnensky.denik.cz*.  10.10.2018. Brno:  VLTAVA LABE MEDIA as. Viitattu 17.1.2019. (tšekiksi)
6. ↑  Matches *championshockeyleague.com*.  10.10.2018. Champions Hockey League (CHL) AG. Viitattu 17.1.2019. (englanniksi)
7. ↑  Matches *championshockeyleague.com*.  31.10.2018. Champions Hockey League (CHL) AG. Viitattu 17.1.2019. (englanniksi)
8. ↑  HC Kometa Brno - HC Energie Karlovy Vary, 11.01.2019 *Hokej.cz*.  11.1.2019. BPA sport marketing a.s. ve spolupráci s eSports.cz, s.r.o. Viitattu 17.1.2019. (tšekiksi)
9. ↑  Maalivahtilupaus Lukáš Dostál Ilveksen riveihin *ilves.com*.  5.2.2019. Ilves-Hockey Oy. Viitattu 5.2.2019.
10. ↑  Gynther, Mikko: Ilveksen tuore hankinta Lukas Dostal debytoi Kooveen maalilla – Päävalmentaja vertasi suomalaiseen NHL-tähteen *aamulehti.fi*.  5.4.2019. Alma Media Suomi Oy. Viitattu 5.4.2019.
11. ↑  Otteluseuranta *liiga.fi*.  12.3.2019. Jääkiekon SM-liiga Oy. Viitattu 13.3.2019.
12. ↑  Kauppinen, Juuso: Maaliskuun OnePlus yleisön suosikiksi äänestettiin Ilveksen Lukáš Dostál *liiga.fi*.  5.4.2019. Jääkiekon SM-liiga Oy. Viitattu 5.4.2019.
13. ↑  Ducks Sign Goaltender Dostal to Three-Year Entry-Level Contract *nhl.com/ducks*.  14.5.2019. Anaheim Ducks. Viitattu 3.6.2019. (englanniksi)
14. ↑  Seppä, Lassi: Ilvekselle merkittäviä sopimuksia − Lukáš Dostál ja Topias Haapanen jatkavat tupsukorvissa *Jatkoaika.com*.  3.6.2019. Jatkoaika r.y. Viitattu 3.6.2019.
15. ↑  Seppä, Lassi: Lukáš Dostál palaa Tampereelle − llveksen maalinsuulla nähdään ensi kaudella kova kaksikko *Jatkoaika.com*.  30.7.2019. Jatkoaika r.y. Viitattu 1.8.2019.
16. ↑  Perustilastot *liiga.fi*. Jääkiekon SM-liiga Oy. Viitattu 22.3.2020.
17. ↑  Seppänen, Antti: Liigan parhaan maalivahdin Ylönen-palkinto Lukas Dostalille *liiga.fi*.  2.4.2020. Jääkiekon SM-liiga Oy. Viitattu 2.4.2020.
18. ↑  Seppänen, Antti: Kauden All Starsissa Liiga-kauden vakuuttajat – tässä valinnat *liiga.fi*.  3.4.2020. Jääkiekon SM-liiga Oy. Viitattu 3.4.2020.
19. ↑  Seppä, Lassi: Lukáš Dostál aloittaa tulevan kauden Ilveksessä − "On päivästä yksi alkaen ansainnut asemansa joukkueen sisällä omalla pelaamisellaan" *Jatkoaika.com*.  5.8.2020. Jatkoaika r.y. Viitattu 5.8.2020.
20. ↑  Seppä, Lassi: Liigan lokakuun pelaaja löytyy Ilveksen maalilta *Jatkoaika.com*.  4.11.2020. Jatkoaika r.y. Viitattu 4.11.2020.
21. ↑  Alahäivälä, Mikko: Lukáš Dostál siirtyy Anaheim Ducksin organisaatioon *ilves.com*.  25.11.2020. Ilves-Hockey Oy. Viitattu 25.11.2020.
22. ↑  Miettinen, Miska: Sellainen alku AHL-uralle: Liigassa ihastuttanut Lukas Dostal torjui välittömästi historiaa – "Hän on uskomaton lapsi, ammattilainen" *suomikiekko.com*.  6.2.2021. Nordic Sport Media. Viitattu 10.1.2022.
23. ↑  Ducks Assign Lukas Dostal To San Diego Gulls *sandiegogulls.com*.  8.10.2021. San Diego Gulls Hockey Club, LLC. Viitattu 10.1.2022. (englanniksi)
24. ↑  Ducks Recall Dostal From San Diego *nhl.com/ducks*.  16.10.2021. Anaheim Ducks. Viitattu 10.1.2022. (englanniksi)
25. ↑  Nuutinen, Markus: NHL-debyytti lähellä? Liigan sensaatiovahti nostettiin farmista tähtimaalivahdin tuuraajaksi *suomikiekko.com*.  16.10.2021. Nordic Sport Media. Viitattu 10.1.2022.
26. ↑  Ducks Recall Benoit, Assign Three Players to San Diego *nhl.com/ducks*.  17.10.2021. Anaheim Ducks. Viitattu 10.1.2022. (englanniksi)
27. ↑  Lukas Dostal Stats, Profile, Bio, Analysis and More *sportsforecaster.com*. XML Team Solutions, LLC. Viitattu 10.1.2022. (englanniksi)
28. ↑  Touru, Ville: SM-liigakomeetta Lukas Dostal debytoi NHL:ssä – loisti heti tähdistössä: "Aloin vain itkeä" *is.fi*.  10.1.2022. Sanoma Media Finland Oy. Viitattu 10.1.2022.
29. ↑  Detroit Red Wings - Anaheim Ducks - January 9th, 2022 *NHL.com*.  9.1.2022. National Hockey League. Viitattu 10.1.2022. (englanniksi)
30. ↑
31. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  5.1.2019. IIHF.  Arkistoitu 3.3.2021. Viitattu 17.1.2019. (englanniksi)
32. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  29.4.2018. IIHF. Viitattu 17.1.2019. (englanniksi)
33. 1 2  Kauppinen, Juuso: Maaliskuun OnePlus yleisön suosikiksi äänestettiin Ilveksen Lukáš Dostál *liiga.fi*.  5.4.2019. Jääkiekon SM-liiga Oy. Viitattu 10.4.2019.
34. ↑  Lukáš Dostál *Hokej.cz*. BPA sport marketing a.s. ve spolupráci s eSports.cz, s.r.o. Viitattu 17.1.2019. (tšekiksi)


|  |  |  |
| --- | --- | --- |
| Edeltäjä:**Veini Vehviläinen** | **Urpo Ylönen -palkinnon voittaja**2020 | Seuraaja:**Lassi Lehtinen** |

Tšekin joukkue – Jääkiekon MM-kilpailut 2022
2 Dostál |
5 Jiříček |
6 Kempný |
9 Sklenička |
10 Červenka (**C**) |
12 Černoch |
13 Vrána |
17 Hronek |
19 Flek |
20 Zohorna |
24 Ščotka (**A**) |
44 Stránský |
46 Krejčí (**A**) |
47 Jordán |
48 Hertl |
50 Vejmelka |
51 Šimek |
52 Špaček |
64 Kämpf |
67 Smejkal |
84 Kundrátek |
88 Pastrňák |
91 Simon |
94 Langhamer |
95 Blümel |
Valmentaja Kari Jalonen